আর এইখানেই শুরু হয় গণ্ডগোল। রোগীর বাড়ির লোককে বোঝানোই কঠিন হয়ে যায়, আপনাদের রোগীকে সাপে কামড়েছে। তাঁরা মানতেই চান না। পরিস্থিতি হয়ে ওঠে ওঠে জটিল। তার ওপর ‘কালাচ’ নামটাও অনেক জায়গায় অন্য নামে পরিচিত। ফলে তাঁরা চিকিৎসকের কথায় আগাগোড়া অবিশ্বাস করার সুযোগ পেয়ে যান। ঠোঁট বেঁকিয়ে বলতে পারেন, ‘‘এমন সাপের নাম জন্মেও শুনিনি।’’ আসলে সারা বাংলা জুড়ে কালাচের নানা নাম। কালোর ওপরে চিত্র আঁকা, তাই এর নাম কালচিতি। সেখান থেকেই কালাচ। কিন্তু এই নাম ছাড়াও আরও নাম আছে। শিয়রচাঁদা, নিয়রচাঁদা, ডোমনাচিতি, শাঁখাচিতি। এর মধ্যে নিয়রচাঁদার উল্লেখ মহাশ্বেতা দেবীর ‘হারুন সালেমের মাসি’ গল্পে আছে।